|  |  |
| --- | --- |
|  | 101131BIRŽŲ RAJONO SAVIVALDYBĖSADMINISTRACIJA |

PASLAUGŲ PIRKIMO-PARDAVIMO SUTARTIS Nr. SRV-

2025 m. kovo d.

Biržai

**Biržų rajono savivaldybės administracija,** juridinio asmens kodas 188642660, kurios registruota buveinė yra Vytauto g. 38, LT-41143 Biržai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama Administracijos direktorės Jurgos Bagamolovienės, veikiančios pagal Biržų rajono savivaldybės administracijos nuostatus, (toliau - **Pirkėjas)**, ir

**UAB „Infrastruktūra“,** (toliau – **Paslaugų teikėjas**), kodas 302571075, kurios buveinė yra Turgaus g. 14, LT-84177 Joniškis, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Andriaus Marino, veikiančio pagal įmonės įstatus, sudarėme šią pirkimo–pardavimo sutartį, toliau vadinama – **Sutartimi**. Toliau Sutarties tekste kartu Paslaugos teikėjas ir Pirkėjas gali būti vadinamos **Šalimis**, o atskirai kiekviena – **Šalimi.**

1. SUTARTIES OBJEKTAS

* 1. Šia Sutartimi Paslaugų teikėjas įsipareigoja Pirkėjui teikti Projekto ,,Biržų rajono Vabalninko seniūnijos dalies melioracijos griovių ir juose esančių hidrotechnikos statinių rekonstravimas“ konsultavimo paraiškos, projekto įgyvendinimo klausimais, parengimo paslaugą (toliau - paslaugos).

2. PASLAUGŲ TEIKIMO PRADŽIA

 2.1. Paslaugos turi būti teikiamos įsigaliojus Sutarčiai.

3. PASLAUGŲ KAINA

3.1. Pradinės sutarties vertė lygi Paslaugų teikėjo pasiūlymo kainai be pridėtinės vertės mokesčio (toliau – PVM), nurodytai už visą pirkimo dokumentuose ir Sutartyje nurodytą perkamų paslaugų kiekį ir (ar) apimtį t. y. 3400,00 Eur. Sutarties kaina nustatyta atlikus neskelbiamą apklausą ir patvirtinta 2025 m. kovo 3 d. mažos vertės pirkimo rezultatų vertinimo pažyma Nr. 2025-VERT-22.

3.2. Pradinė sutarties vertė yra: 3 400,00 Eur. (trys tūkstančiai keturi šimtai eurų) be PVM.

PVM suma yra 714,00 (septyni šimtai keturiolika eurų).

Sutarties kaina su PVM 4 114,00 (keturi tūkstančiai vienas šimtas keturiolika eurų) Eur.

3.3. Į Sutarties kainą įtraukti visi Paslaugų teikėjui privalomi mokėti mokesčiai ir visos su paslaugų tiekimu susijusios išlaidos.

3.4. Sutarčiai taikoma fiksuotos kainos kainodara.

4. PASLAUGŲ PRIĖMIMO-PERDAVIMO ir APMOKĖJIMO TVARKA

 4.1. Pirkėjas per 5 (penkias) darbo dienas nuo paslaugų perdavimo-priėmimo akto pateikimo jam dienos pasirašo šį aktą. Jei šio akto Pirkėjas per 5 (penkias) darbo dienas nepasirašo ir per šį terminą raštu nepateikia Paslaugų teikėjui motyvuotų pretenzijų dėl atliktų paslaugų, laikoma, kad paslaugos suteiktos tinkamai ir akte nurodyta apimtimi, Pirkėjo priimtos ir Pirkėjas neturi jokių pretenzijų dėl jų, o Paslaugų teikėjas įgyja teisę į apmokėjimą už atliktas paslaugas.

4.2. Pirkėjas apmoka Paslaugų teikėjui už tinkamai suteiktas paslaugas ne vėliau kaip per 60 kalendorinių dienų nuo sąskaitos faktūros ir Šalių pasirašyto paslaugų perdavimo-priėmimo akto pateikimo dienos. Paslaugų teikėjo pateiktoje sąskaitoje-faktūroje turi būti nurodoma Sutarties data ir numeris.

4.3. Finansavimo šaltinis –Europos sąjungos ir savivaldybės biudžeto lėšos.

 4.4. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudodamasi informacinės sistemos „SABIS“ priemonėmis.

 4.5. Pirkėjas visas mokėtinas sumas moka pavedimu į Sutartyje nurodytą Paslaugų teikėjo banko sąskaitą.

 4.6. Pirkėjas numato tiesioginio atsiskaitymo su subtiekėjais (jeigu jie pasitelkiami) galimybę, vadovaujantis šiame punkte nustatyta tvarka. Pirkėjas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subtiekėjus apie tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą Pirkėjui. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Pirkėjo, Paslaugų teikėjo ir jo subtiekėjo, kurioje aprašoma tiesioginio atsiskaitymo su subtiekėju tvarka, kurioje numatoma teisė Paslaugų teikėjui prieštarauti nepagrįstiems mokėjimams subtiekėjui.

5. UŽSAKYMŲ TEIKIMAS IR SUSIRAŠINĖJIMAS

 5.1. Pirkėjo ir Paslaugų teikėjo vienas kitam siunčiami pranešimai turi būti raštiški. Siunčiami pranešimai turi būti siunčiami paštu, elektroniniu paštu, faksu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.

 5.2. Pirkėjas teikia Paslaugų teikėjui užsakymus elektroniniu paštu.

 5.3. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

6. PirkėjO TEISĖS IR PAREIGOS

 6.1. Pirkėjas turi nedelsdamas suteikti Paslaugų teikėjui visą turimą informaciją kuri reikalinga Sutarčiai vykdyti.

 6.2. Pirkėjas bendradarbiauja su Paslaugų teikėju ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.

 6.3. Pirkėjas turi teisę duoti nurodymus ar instrukcijas, siekdamas užtikrinti tinkamą paslaugų teikimą.

 6.4. Pirkėjas privalo Sutartyje nustatytomis sąlygomis ir tvarka laiku apmokėti Paslaugų teikėjo pateiktas sąskaitas.

 6.5. Jeigu **Pirkėjas** pateikia ne visus paslaugų pagal šią sutartį suteikimui reikalingus dokumentus ir/ar suteikus paslaugas pagal šią sutartį paaiškėja, jog **Paslaugų teikėjas** turi atlikti Deklaracijos ir/ar Pažymos tikslinimus, kurių poreikis atsirado dėl **Pirkėjo** nepilnai pateiktų dokumentų, laikoma, kad **Paslaugų teikėjo** paslaugos buvo suteiktos tinkamai. **Pirkėjas** prisiima visas rizikas ir neigiamas pasekmes, galinčias atsirasti dėl ne visų dokumentų **Paslaugų teikėjui** pateikimo bei rizikas ir neigiamas pasekmes, jeigu jos atsirado dėl to, kad **Pirkėjas** nepateikė ar pavėluotai pateikė papildomus dokumentus.

7. PASLAUGŲ TEIKĖJO TEISĖS IR PAREIGOS

 7.1. Paslaugų teikėjas laikosi visų Lietuvos Respublikos galiojančių įstatymų ir kitų teisės aktų nuostatų ir užtikrina, kad darbuotojai jų laikytųsi. Paslaugų teikėjas garantuoja Pirkėjui nuostolių atlyginimą, jei Paslaugų teikėjas, jo ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

 7.2. Paslaugų teikėjas turi vykdyti teisėtus Pirkėjo nurodymus. Jei Paslaugų teikėjas mano, kad Pirkėjo nurodymai viršija Sutarties reikalavimus, jis apie tai praneša Pirkėjui per 5 (penkias) kalendorines dienas nuo tokio nurodymo gavimo dienos.

 7.3. Paslaugų teikėjas visus dokumentus ir informaciją, gautą pagal Sutartį, laiko konfidencialia ir be išankstinio raštiško Pirkėjo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Pirkėjas.

 7.4. Kai Paslaugų teikėjas nevykdo ar netinkamai vykdo savo sutartines prievoles, jis turi, Pirkėjui pareikalavus, savo sąskaita ištaisyti bet kokius trūkumus, susijusius su paslaugų teikimu.

8. SUBTIEKIMAS

 8.1. Sudarius Sutartį, tačiau ne vėliau negu Sutartis pradedama vykdyti, Paslaugų teikėjas įsipareigoja Pirkėjui pranešti tuo metu žinomų subtiekėjų (jeigu jie pasitelkiami) pavadinimus, kontaktinius duomenis ir jų atstovus. Pirkėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

 8.2. Paslaugų teikėjas Sutarties vykdymo metu gali inicijuoti subtiekėjo, numatyto Sutarties priede, pakeitimą, nurodydamas tokio keitimo motyvus.

 8.3. Jei subtiekėjui Pirkimo dokumentuose buvo keliami kvalifikaciniai reikalavimai arba subtiekėjas buvo pasitelktas pagrindžiant Paslaugų teikėjo pasiūlymo atitikimą Pirkimo dokumentuose nustatytiems kvalifikaciniams reikalavimams, keičiamas subtiekėjas turi atitikti atitinkamus Pirkimo dokumentuose nustatytus kvalifikacinius reikalavimus ir neturi būti Viešųjų pirkimų įstatyme numatytų pašalinimo pagrindų. Tokiu atveju, jeigu subtiekėjo padėtis atitinka bent vieną pagal Viešųjų pirkimų įstatymo 46 straipsnį nustatytą pašalinimo pagrindą, Pirkėjas reikalauja, kad Paslaugų teikėjas per Pirkėjo nustatytą terminą pakeistų minėtą subtiekėją reikalavimus atitinkančiu subtiekėju.

 8.4. Pirkėjui sutikus su subtiekėjo pakeitimu, Pirkėjas kartu su Paslaugų teikėju raštu sudaro susitarimą dėl subtiekėjo pakeitimo, kurį pasirašo Šalys. Šis susitarimas yra neatskiriama Sutarties dalis.

9. ŠALIŲ ATSAKOMYBĖ

 9.1. Pirkėjas, uždelsęs sumokėti Sutarties 4.2 punkte numatyta tvarka, įsipareigoja Paslaugų teikėjui pareikalavus mokėti Paslaugų teikėjui 0,02 % nuo suteiktų paslaugų vertės delspinigius, už kiekvieną uždelstą dieną.

 9.2. Paslaugų teikėjas, uždelsęs suteikti paslaugas Sutartyje numatytais terminais, moka Pirkėjui 0,02 % nuo laiku nesuteiktų paslaugių vertės delspinigius už kiekvieną uždelstą dieną arba atitinkamai sumažinama už suteiktas paslaugas mokėtina suma.

 9.3. Pirkėjui nutraukus Sutartį dėl esminio Sutarties pažeidimo, Paslaugų teikėjas įsipareigoja sumokėti Pirkėjui 470 Eur baudą. Bauda garantuojama, kad Pirkėjui bus sumokėta aukščiau nustatyta suma dėl to, kad Paslaugų teikėjas praleido Sutartyje nustatytą įvykdymo terminą, pasireiškusiu Sutarties neįvykdymu arba netinkamai juos vykdė, t. y. nepašalino pastabų. Paslaugų teikėjo pareiga sumokėti baudą atsiranda nuo Sutarties pažeidimo momento.

 9.4. Teikiamos paslaugos atitinka Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (2022 m. gruodžio 13 d. įsakymo Nr. D1-401 redakcija) 4.4.3 papunktyje nustatytą sąlygą, nes perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) arba perkama prekė: programinė įranga, programinės įrangos nuoma, licencijos, elektroniniai leidiniai ar elektroninės knygos.

10. SUTARTIES GALIOJIMAS, SUSTABDYMAS IR NUTRAUKIMAS

 10.1. Sutartis įsigalioja, kai Sutartį pasirašo abi Sutarties Šalys. Paslaugų teikimo terminas – 4 (keturi) mėnesiai. Bendra Sutarties trukmė, įskaitant atsiskaitymo terminą yra 6 (šeši) mėnesiai.

 10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

10.3. Aplinkybės, dėl kurių gali būti stabdomas paslaugos teikimas, yra:

10.3.1. trečiųjų šalių įtaka;

10.3.2. sustabdytas finansavimas arba trūksta finansavimo;

10.3.3. bet koks nenumatomas gamtos jėgų veikimas, kurio joks patyręs Paslaugos teikėjas nebūtų galėjęs tikėtis;

10.3.4. kitos aplinkybės, kurios nebuvo žinomos pirkimo vykdymo metu ir su kuriomis susidurtų bet kuris Paslaugos teikėjas.

10.4. Sustabdytas paslaugos teikimas neatliekamas iki paslaugos teikimo vykdymo atnaujinimo. Paslaugos gavėjui nurodant raštu paslaugos teikimas atnaujinamas išnykus aplinkybėms, dėl kurių ji buvo sustabdyta. Atnaujinus paslaugos teikimą, paslauga teikiama per jiems likusį laikotarpį (laiką), kuris buvo likęs iki sustabdymo.

 10.5. Sutartį galima nutraukti šiais atvejais:

 10.5.1. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis Lietuvos Respublikos civilinio kodekso 6.217 str. nuostatomis.

 10.5.2. Pirkėjo sprendimu prieš 10 kalendorinių dienų raštu įspėjus Paslaugų teikėją Viešųjų pirkimų įstatymo 90 straipsnio 1 dalyje nurodytais atvejais.

 10.5.3. abiejų Šalių rašytiniu susitarimu.

 10.6. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

11. TAIKYTINA TEISĖ

 11.1. Šiai Sutarčiai taikoma ir ji aiškinama pagal Lietuvos Respublikos teisę.

12. GINČŲ SPRENDIMO TVARKA

 12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose.

13. KITOS NUOSTATOS

 13.1. Sutarties sąlygos gali būti keičiamos tik vadovaujantis Viešųjų pirkimų įstatymo
89 straipsnio nuostatomis.

 13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.

 13.3. Paskirti Rimantą Šikšnį, Biržų rajono savivaldybės administracijos Žemės ūkio skyriaus inžinierių - melioratorių, atsakingą už sutarties vykdymą, tel. Nr. +370 698 18435 o už sutarties jos pakeitimų paskelbimą paskirti atsakinga Viešųjų pirkimų skyriaus vyriausiąją specialistę Ireną Kleivienę, tel. Nr. +370 616 26017.

 13.4. Jeigu pirkimo vykdymo metu nebuvo tikrinama Paslaugų teikėjo kvalifikacija dėl teisės verstis atitinkama veikla arba buvo tikrinama ne visa apimtimi, Paslaugų teikėjas įsipareigoja Pirkėjui, kad Sutartį vykdys tik tokią teisę turintys asmenys.

 13.5. Vykdant Sutartį turi būti laikomasi aplinkos apsaugos, socialinės ir darbo teisės įpareigojimų, nustatytų Europos Sąjungos ir Lietuvos Respublikos teisės aktuose, kolektyvinėse sutartyse ir Viešųjų pirkimų įstatymo 5 priede nurodytose tarptautinėse konvencijose.

 13.6. Sutartis sudaroma lietuvių kalba.

 13.7. Ši Sutartis pasirašoma elektroniniu parašu ir sudaromas vienas sutarties egzempliorius.

**14. SUTARTIES PRIEDAI**

14.1 Tiekėjo pasiūlymo kopija - 2 lapai

14.2 Techninė specifikacija – 1 lapas

15. Šalių juridiniai adresai, rekvizitai ir parašai

 PIRKĖJAS PASLAUGŲ TEIKĖJAS

 Biržų rajono savivaldybės administracija UAB „Infrastruktūra“

 Vytauto g. 38, LT-41143 Biržai Turgaus g. 14, LT-84177Joniškis

 Juridinio asmens kodas 188642660 Juridinio asmens kodas 302571075

 Ne PVM mokėtoja PVM kodas LT100005805517

 Sąsk. LT72 4010 0413 0002 0052 Sąsk. LT

 Bankas Luminor bank AS Bankas AB

 Banko kodas 40100 Banko kodas

 Tel. +370 605 74 081 Tel. +370 687 86725

 El. p. savivaldybe@birzai.lt El. p. andrius.marinas@gmail.com

 Administracijos direktorė direktorius

 Jurga Bagamolovienė Andrius Marinas